Figyelem: A cikkben közölt szerviztippek a saját - több évtizedes - tapasztalatinkból 
származnak. Ha te úgy érzed, hogy neked ez nem menne, félsz tőle, hogy elrontod, nincs 
elég rutinod - és ami a legfontosabb - nincs olyan szintű műszaki affinitásod a 
szereléshez, hogy belevágj, akkor inkább bízd egy profi szakszervizre a beállítást, 
javítást, vagy a cserét. Mi így csináljuk, ahogy e cikkben leírtuk, nekünk ez működik. Ha 
neked más lesz a végeredmény, akkor vállald a tetteidért a felelősséget, mivel te cseszted 
el... 


Kedves ! 
Ha még itt vagy, akkor gratulálunk. Üdvözlünk a csináld magad mániások táborában. 


A cikk sorozatból megtudhatod, hogy egy adott szerelési műveletnek mi a legegyszerűbb, leggyorsabb, vagy 
leginkább hatékony megoldási módja. Ha lépésről-lépésre követed az utasításokat, akkor kicsi rá az esély, hogy 
hibázz. Tehát fontos a képek sorrendje, egyről a kettőre haladj. Mindig használj jó minőségű szerszámot és 
minőségi kenőanyagot, hogy ne árts az alkatrésznek és maximalizáld az élettartamát. Azoknál a műveleteknél, 
melyek sok vagy drága speciális célszerszámot igényelnek, többnyire ajánlunk valami sufnituning megoldást, 
mellyel kicsivel nagyobb odafigyeléssel, megspórolhatod egy drága célszerszám árát, de ezeket tényleg csak 
saját felelősségre vállad be. Sok rizsa és körítés nem lesz, csak tömören a lényeg, de annak minden szava és 
képe fontos! Az adott képhez tartozó szöveget mindig a kép FÖLÖTT találod! Csapjunk is a lecsóba... 


Villanyak méretre vágása és csillaganya-beütés 


A villanyak precíz méretre vágása fontos feladat. Ha elrontod, akkor jobb esetben csak nem tudod majd 
beállítani a a kívánt kormánymagasságot, rosszabb esetben meghiúsíthatod a stucni stabil rögzítését és a 
kormánycsapágy rendes beállítását. Az első és legfontosabb, hogy inkább hosszabb legyen, mint rövidebb... A 
minimális hosszt megkaphatod a "fejcső hossza 4 a kormánycsapágy beépítési magassága -t a stucni magassága 
t 5 mm"-es képlettel. Ez a minimum, ha nincs a stucni alatt egyetlen hézagoló sem. Ha hézagolóval emelnéd a 
kormány és a stucni magasságát, ennek magasságát add hozzá az előbbi értékhez. Általában 190 és 210 mm 
közé fog esni a kapott érték. Jelöld a villanyakon egy alkoholos filctoll segítségével. 

Három út áll előtted a villanyak levágására. 1: Ha van a vízvezeték szerelésnél is használatos görgős csővágód, 
akkor használhatod azt. Ez gyorsnak tűnik, de többnyire nem az. Nagyon kevés olyan csővágó van a piacon, 
ami a vágás mellett nem túrja fel az anyagot. A többi gyorsan vág, de nem fogod tudni felrakni a stucnit, amíg 
nem reszeled le a nyakcsőről a megvastagodott részt. Ez tovább tart mint maga a vágás. 2: Használhatsz sima 
fűrészt. Villanyak letámaszt, vagy befog valamibe, levág, kész. Persze nem ilyen gyorsan. A stabil rögzítés 
hiánya miatt ez általában egy 5-10 perces művelet szokott lenni és a vágás egyenletessége is kétséges. Nagyon 
oda kell figyelni rá, hogy a vágás közben végig minden derékszög / párhuzam legyen. De nem kivitelezhetetlen. 
3: Veszel egy satuba fogható villanyak-vágó fejet. Ezt a szerszámot pont arra találták ki, hogy a nyakvágás 
precíz és gyors legyen. 


Befogod a satuba, rögzíted benne a jelölt villanyakat úgy, hogy a jelölés a vágás slottjába essen. Aztán adsz a 
szájának a fűrésszel. A fűrészlap egyenletes megvezetéséről a slott gondoskodik, így nem kell rá nagyon 
figyelni és a végeredmény mindig hibátlan lesz. Kb. 1 perc alatt le lehet darálni. Ügyelj arra, hogy fűrészt 
mindig vízszintesen tartsd, hogy ne vágd szét a szerszámot, ha már az alján jársz. A fotón viszont így mutatott 
jobban. 


Egy reszelő segítségével sorjátlanítsd le a villanyakat, hogy ne karcolja össze a stucni belső felületét, valamint 
hogy könnyebb legyen felrakni. 


Bizony, belül is sorjátlanítsd a vágási felületet. Könnyebb lesz berakni így a csillaganyát. 


A csillaganya beütéséhez van egy célszerszám, amivel pillanatok alatt és halál pontosan lehet kivitelezni ezt az 
egyébként könnyen elrontható műveletet. Ha ilyened nincs, akkor végy egy 40x5-ös csavart, tekerd rá a végére 
a csillaganyát. Fogd meg egy erőfogóval vagy hosszú nyelű kombinált fogóval a csavart. Illeszd a villanyakra 
az így rögzített csillaganyát és próbáld egyenesen tartani, amíg ütöd... Ez nem könnyű feladat. Ütni is 
egyenesen kell. Ha ferdén kapott bele, akkor kompenzálva ferdén kell ütni. Vagy használj inkább csillaganya- 
beütőt. 


Csak rátekered a végére a csillaganyát ütközésig. 


A beütőt összedugod a megvezető csővel és az egészet felrakod a stabilan rögzített villanyakra. Két-három ütés 
a tetejére. Ha már eltűnt a megvezető csőben a beütő szerszám vagy érezhetően nem megy tovább, akkor kész. 


Levéve a megvezető csövet, ez a kép fogad. A perem e s beütő ütközésig tolta be a csillaganyát, tökéletesen 
egyenesen. 


A végeredmény. Nem csak, hogy egyenesen áll benne - a kormánycsapágy stabil összehúzása miatt ez 
kiemelten fontos - hanem optimális mélységben is helyezkedik el. Amikor megszorítod a stucni csvarjait, pont 
erre a területre fog ráfogni, stabilizálva és megtámasztva ezt a kapcsolatot. 


A villanyak vágás és csillaganya beütés szerszám igénye. Ha gyorsan hatékonyan és a precízen szeretnél 
dolgozni, akkor kalapácsra, reszelőre, villanyak vágóra, satura és egy csillaganya beütőre lesz szükséged. 


Ide kattintva bármikor elolvashatod e cikket a weboldalunkon, még ennél is jobb minőségben. 


Örülünk ha segíthettünk! 


Körhátszelet! 
Ardó Tamás 
BikePro WebShop 


Ha mégsem szeretnél ilyen cikkeket olvasni, akkor itt tudsz leiratkozni. 


